Akihito

Akihito (明仁 lindi më 23 dhjetor 1933) ishte Perandori i 125-të i Japonisë, sipas rendit tradicional të trashëgimisë, nga 7 janari 1989 deri më 30 prill 2019. Ai pasoi në fronin e Krizantemës me vdekjen e babait të tij, Perandorit Showa (Hirohito). Pas abdikimit të tij për shkak të moshës së tij dhe shëndetit në rënie, ai u bë Perandori Emeritus. Ai u pasua nga djali i tij i madh, Naruhito.

 Biografia 
Akihito është djali më i madh i pesë djemëve të Perandorit Showa (Hirohito) dhe Perandoreshës Kojun (Nagako). I quajtur Princi Tsugu (継宮, Tsugu-no-miya) si fëmijë është edukuar nga mësuesit privat e më pas ka hyr në shkollën fillore e të mesme nga viti 1940 deri më 1952. Për dallim nga anëtarët e tjerë te familjes perandorake, Akihito nuk e ka përfunduar shkollimin ushtarak pas lutjes së babait të tij perandorit Hirohito.

Gjatë bombardimit të Tokjos nga amerikanët Akihito dhe vëllau i tij më i vogel Princi Masahito janë evakuuar nga qyteti. Gjatë okupimit të Japonisë nga amerikanët, në Luftën e Dytë Botërore, Akihito mësoi anglisht dhe sjelljet perëndimore nga mësuesja e tij Elizabeth Gray Vining. Akihito studioi shkencat politike në Universitetin Gakushuin të Tokjos edhe pse asnjëherë nuk u diplomua. Ai ishte pasuesi i fronit perandorak që nga momenti i lindjes së tij. Inaugurimi i tij si Princ i Kurorëzuar (立太子礼, Rittaishirei) u mbajt në Pallatin Perandorak të Tokjos më 10 nëntor 1952. Në vitin 1953, Akihito e përfaqësoi Japoninë në kuorëzimin e mbretëreshës Elizabeth II.

Perandori Akihito u ekzaminua me kancer në janar 2003. Që nga marrja e fronit Perandori Akihito ka tentuar që të afrojë sa më shumë familjen perandorake me popullin japonez.

 Martesa dhe fëmijët 
Më 10 prill 1959, Akihito u martua me zonjushën Michiko Shoda, vajza e madhe të Hidesaburo Shoda, presidentin e Kompanisë Nisshin. Princesha e re e kurorëzuar ishte e huaja e parë që u martua me një pjesëtar të familjes perandorake, duke prishur traditën e më shumë se 2,600 vite.

Perandori Emeritus Akihito dhe Perandoresha Emerita Michiko kanë tre fëmijë: dy djem Naruhito (lindur më 23 shkurt 1960) dhe Fumihito, Princi Akishino (lindur më 30 nëntor 1965), dhe një vajzë Sayako Kuroda (lindur më 18 prill 1969).

 Referime 

Kategoria:Lindje 1933
Kategoria:Njerëz që jetojnë
Kategoria:Perandorë japonezë
Kategoria:Periudha Heisei